[Neulamäen koulun järjestyssäännöt](https://peda.net/kuopio/p/neulamaki/j/nkj" \l "top)

**Oppilaan oikeudet**  
Oikeus saada opetusta (PoL 30§).  
Oikeus turvalliseen oppimisympäristöön (PoL29§).  
  
**Oppilaan velvollisuudet**  
Käydä koulua säännöllisesti (PoL 35§).  
Suorittaa tehtävät tunnollisesti ja käyttäytyä asiallisesti.

**KOULUN JÄRJSTYSSÄÄNNÖT**

**KÄYTTÄYTYMINEN**Ketään ei kiusata, nimitellä tai syrjitä.  
Oppilaan tulee käyttäytyä hyvin ja noudattaa koulun aikuisten antamia ohjeita.  
Oppitunneilla, välitunneilla, koulun juhlissa sekä muissa tilaisuuksissa  
edellytetään hyviä tapoja ja asiallista kielenkäyttöä.

**TYÖRAUHA**Oppitunneilla annetaan kaikille työrauha ja noudatetaan koulun aikuisten antamia ohjeita.  
Jokainen huolehtii omalta osaltaan turvallisuudesta ja viihtyvyydestä.  
Kännyköitä ja mediasoittimia ei käytetä oppituntien eikä ruokailun aikana.  
Välitunneilla ja oppitunnin alkua odotettaessa vältetään melua.

**OPPITUNNIT**Oppitunneille saavutaan täsmällisesti.  
Oppitunneilla keskitytään opetukseen ja opettajan antamien ohjeiden mukaiseen työskentelyyn.

**VÄLITUNNIT**Välitunnit vietetään ulkona.  
Välitunnin voi viettää sisällä vain

* poikkeuksellisen kovalla pakkasella tai erityisen huonolla kelillä
* pitkällä sisävälitunnilla, jolloin oppilaille on järjestetty ohjelmaa esim. liikuntasalissa
* oppilaan asioidessa oppilaskunnan kahviossa

Oppilaat saavat poistua koulun alueelta koulupäivän aikana vain luvalla.  
Välitunneilla on varottava aiheuttamasta vaaraa toiselle, joten esimerkiksi lumipallojen heittäminen on kielletty.

**RUOKAILU**Kouluravintolassa noudatetaan hyviä tapoja sekä valvojan ja keittiöhenkilökunnan ohjeita.

**TUPAKOINTI JA PÄIHTEET**Koulualueella, sen läheisyydessä ja koulun tai oppilaiden järjestämissä tilaisuuksissa on tupakointi ja päihteiden käyttö sekä hallussapito kielletty. (Laki toimenpiteistä tupakoinnin vähentämiseksi 12 §)

**POISSAOLOT**Muihin kuin sairauspoissaoloihin haetaan lupa etukäteen. Oppilas saa poistua kesken koulupäivän vain luvan saatuaan.

**IRTAIMISTO JA TAVARAT**Koulun irtaimistoa ja omaisuutta käsitellään huolellisesti.  
Oppilas vastaa aiheuttamistaan vahingoista vahingonkorvauslain mukaisesti.  
Vahingosta on viipymättä ilmoitettava lähimmälle koulun henkilökuntaan kuuluvalle aikuiselle.

**KULKUVÄLINEET**Kulkuvälineet säilytetään niille osoitetuilla paikoilla. Välitunneilla ajaminen on kielletty.